CELEX: 32017D0009
Language: sk
Date: 2017-01-04 00:00:00
Title: Vykonávacie rozhodnutie Komisie (EÚ) 2017/9 zo 4. januára 2017, ktorým sa schvaľujú niektoré laboratóriá v Maroku a na Taiwane na vykonávanie sérologických skúšok určených na sledovanie efektívnosti vakcín proti besnote v prípade psov, mačiek a fretiek [oznámené pod číslom C(2016) 8803] (Text s významom pre EHP )

6.1.2017   
            
            
               SK
            
            
               Úradný vestník Európskej únie
            
            
               L 3/32
            
         VYKONÁVACIE ROZHODNUTIE KOMISIE (EÚ) 2017/9
   zo 4. januára 2017,
   ktorým sa schvaľujú niektoré laboratóriá v Maroku a na Taiwane na vykonávanie sérologických skúšok určených na sledovanie efektívnosti vakcín proti besnote v prípade psov, mačiek a fretiek
   
      
         [oznámené pod číslom C(2016) 8803]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na rozhodnutie Rady 2000/258/ES z 20. marca 2000, ktorým sa určuje osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote (1), a najmä na jeho článok 3 ods. 2,
   keďže:
   
               (1)
            
            
               Rozhodnutím 2000/258/ES sa určuje agentúra Agence française de sécurité sanitaire des aliments (AFSSA) v Nancy vo Francúzsku ako osobitný inštitút zodpovedný za stanovenie kritérií potrebných pre normalizáciu sérologických skúšok určených na sledovanie efektívnosti vakcín proti besnote. Agentúra AFSSA sa nedávno stala súčasťou agentúry Agence nationale de sécurité sanitaire de l'alimentation, de l'environnement et du travail (ANSES) vo Francúzsku.
            
         
               (2)
            
            
               Rozhodnutím 2000/258/ES sa okrem iného stanovuje, že úlohou agentúry ANSES je posudzovať laboratóriá v tretích krajinách, ktoré požiadali o schválenie vykonávania sérologických skúšok na sledovanie efektívnosti vakcín proti besnote.
            
         
               (3)
            
            
               Príslušný orgán Maroka predložil žiadosť o schválenie laboratória „Service du Contrôle et des Expertises de l'Office National de Sécurité Sanitaire des Produits Alimentaires“ v meste Rabat a agentúra ANSES vypracovala 19. októbra 2016 priaznivú správu o posúdení tohto laboratória a predložila ju Komisii.
            
         
               (4)
            
            
               Príslušný orgán Taiwanu predložil žiadosť o schválenie laboratórií „Epidemiology Research Division“ a „Biologics Division“ patriacich pod ústav „Animal Health Research Institute“ v meste Nový Tchaj-pej a agentúra ANSES vypracovala 19. októbra 2016 priaznivú správu o posúdení týchto dvoch laboratórií a predložila ju Komisii.
            
         
               (5)
            
            
               Laboratórium „Service du Contrôle et des Expertises de l'Office National de Sécurité Sanitaire des Produits Alimentaires“ v meste Rabat a laboratóriá „Epidemiology Research Division“ a „Biologics Division“ patriace pod ústav „Animal Health Research Institute“ v meste Nový Tchaj-pej by sa preto mali schváliť na vykonávanie sérologických skúšok určených na sledovanie efektívnosti vakcín proti besnote v prípade psov, mačiek a fretiek.
            
         
               (6)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Týmto sa v súlade s článkom 3 ods. 2 rozhodnutia 2000/258/ES na vykonávanie sérologických skúšok určených na sledovanie efektívnosti vakcín proti besnote v prípade psov, mačiek a fretiek schvaľujú tieto laboratóriá:
   
               a)
            
            
               Laboratórium „Service du Contrôle et des Expertises de l'Office National de Sécurité Sanitaire des Produits Alimentaires“
               
                           Direction de la Pharmacie et des Intrants Vétérinaires
                        
                     
                           Rue Ikhlass,
                        
                     
                           Cité Yacoub El Mansour,
                        
                     
                           BP 4509 Akkari
                        
                     
                           10120 Rabat
                        
                     
                           MAROKO
                        
                     
         
               b)
            
            
               Animal Health Research Institute
               
                           Biologics Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         
               c)
            
            
               Animal Health Research Institute
               
                           Epidemiology Research Division
                        
                     
                           No376, Zhongzheng Rd, Tamsui District
                        
                     
                           New Taipei City 251
                        
                     
                           TAIWAN (R.O.C.)
                        
                     
         Článok 2
   Toto rozhodnutie sa uplatňuje od 1. februára 2017.
   Článok 3
   Toto rozhodnutie je určené členským štátom.
   
      V Bruseli 4. januára 2017
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 79, 30.3.2000, s. 40.